**Tehniki ýumuş**

|  |  |
| --- | --- |
| Wezipe:  | **Türkmenistanyň Döwlet migrasiýa gullugyna migrasiýa maglumatlaryny ýygnamakda, derňemekde we ulanmakda ýardam etjek esasy mümkinçilikleri kesgitlemek üçin zerurlyklary ýüze çykarmak işlerini ýerine ýetirjek halkara hukuk geňeşçisi/ hünärmen**  |
| Taslamanyň geçiriljek ýeri: | **Maslahat beriş işi**  |
| Klassifikasiýa: | **Maslahatçy** |
| Möhleti:  | **Gysga möhletli şertnama** |
| MHG-nyň taslamasy: | **Türkmenistanda milli ösüş meýilnamalary üçin migrasiýa boýunça statistika maglumatlaryny ýygnamak, derňemek we ulanmak üçin milli mümkinçilikleri döretmek** |
| Başlaýan wagty: | **Aprel-Maý 2021 ý.** |

**1. GIRIŞ**

1951-nji ýylda döredilen Migrasia boýunça Halkara Guramasy (MHG) migrasiýa pudagynda öňdebaryjy hökümetara gurama bolup, ol hökümet şeýle-de hökümetara we hökümete degişli däl edaralar bilen ýakyndan hyzmatdaşlyk edýär. MHG-nyň Türkmenistandaky wekilhanasy 1998-nji ýylda açyldy. Şondan bäri hem MHG Türkmenistanyň hökümetine hem migrantlara hyzmatlar we maslahatlar bermek arkaly hemmelere peýda berjek tertipli we kanuny ýol bilen göçmekligi öňe sürýär. MHG Türkmenistanda 3 ugur boýunça işlerini alyp barýar: adam söwdasyna garşy göreş we migrantlara kömek, migrasiýa we saglygy goraýyş, migrasiýa we adatdan daşary ýagdaýlar.

2019-njy ýylda MHG Türkmenistanyň Döwlet migrasiýa gullugy (TDMG) bilen migrasiýa boýunça statiska maglumatlary bilen işleşmekde milli kuwwatlylygy ýokarlandyrmak we milli strategiýany işläp düzmek, şeýle hem 2030-njy ýyla çenli döwür üçin kesgitlenen Durnukly ösüş maksatlaryna ýetmek boýunça bilelikdäki taslamany taýýarlady. 2021-nji ýylda MHG-nyň Türkmenistandaky wekilhanasy Türkmenistanyň hökümeti, hususan-da TDMG bilen bilelikde MHG-nyň Ösüş Fondunyň maliýe goldawy bilen “Türkmenistanyň milli ösüş meýilnamalary üçin migrasiýa boýunça statistika maglumatlaryny ýygnamak, derňemek we ulanmak üçin milli mümkinçilikleri döretmek” atly taslamasyny güýje girizdi. Taslamanyň maksady Türkmenistanyň hökümetine subutnamalara esaslanýan strategiýalary işläp düzmek arkaly migrasiýa dolandyrylşyny güýçlendirmekde ýardam bermek bolup durýar. Taslamanyň garaşylýan netijäni bermegi arkaly bu maksada ýetmek mümkin bolar: Türkmenistan hökümeti migrasiýa boýunça maglumatlary ýygnamagy we derňewi güýçlendirmek arkaly migrasiýa pudagynda alnyp barylýan işleri milli ösüş meýilnamalaryna goşýar. Kesgitlenen netijä ýetmek üçin taslama maglumatlary ýygnama/seljermek (Netije 1.1) we subutnamalara esaslanýan strategiýalary işläp düzmekde mümkinçilikleri güýçlendirmäge gönükdiriler. Birinji netijä ýetmeklik üçin jynsy aýratynlyklar barada maglumatlary hem öz içine alýan maglumatlary ýygnamagyň we seljermegiň usullaryny öwredýän okuw sapaklarynyň birnäçesini geçirmek arkaly ýetip bolar. Ikinji maksada bolsa milli pudaklaýyn strategiýalary düzmek we migrasiýa ulgamyny dolandyrmakdan jogapkär döwlet edaralarynyň hünärmenleri bilen subutnamalara esaslanýan strategiýalary düzmek boýunça seminarlary guramak arkaly ýetmek mümkin olar.

**2. TEHNIKI ÝUMUŞYŇ MAKSADY**

Hünärmen Türkmenistanyň Döwlet migrasiýa gullugyna migrasiýa maglumatlaryny ýygnamak, derňemek we ulanmak boýunça gerek bolan zerurlyklaryny gözden geçirmeli. Hünärmeniň MHG tarapyndan gözden geçiriljek we tassyklanyljak zerurlyklary ýüze çykarmak boýunça ulanyljak usullaryň we gurallaryň sanawyny düzmegine garaşylýar. Taslamanyň çäklerinde Döwlet migrasiýa gullugynyň, Maliýe we ykdysadyýet ministrliginiň, Statistika baradaky döwlet komitetiniň we beýleki degişli edaralaryň gatnaşmagynda duşuşyklaryň sanly wideo aragatnaşyk arkaly geçirilmegi meýilleşdirilýär. Zerurlyklary bahalandyrmakdan ugur alyp, taslama jyns taýdan duýgur maglumatlary ýygnamak we seljeriş usulyýetleri boýunça birnäçe okuw sapaklaryna ýolbaşçylyk eder, bu 2030-njy ýyla çenli döwür üçin Gün tertibi boýunça ýurduň borçnamalaryny ýerine ýetirmekde öňegidişlik barada hasabat bermek üçin ulanylar.

**3. Hünärmeniň ýerine ýetirmeli işleri we jogapkärçiligi:**

**Şu şertnamanyň çäklerinde Maslahatçy/Hünärmen aşakdakylary ýerine ýetirmek üçin işlerini uzakdan alyp barar:**

* Milli ösüşi meýilnamalaşdyrmak üçin migrasiýa maglumatlaryny ýygnamakda, derňemekde, ýaýratmakda/paýlaşmakda we ulanmakda esasy gyzyklanýan taraplaryň zerurlyklaryny ýüze çykarmakda ulanyljak usullary we gurallary işläp düzmek;
* Bar bolan migrasiýa maglumatlaryny ýygnamakda, gaýtadan işlemekde we alyş-çalyş etmekde gerek bolan zerurlyklaryň we ýetmezçilikleriň jikme-jik derňewini geçirmek;
* Türkmenistanyň degişli edaralarynyň migrasiýa maglumatlaryny ýygnamak, derňemek, ýaýratmak we ulanmak mümkinçiliklerini kesgitlemek;
* Türkmenistanyň hökümetine migrasiýany dolandyrmak we strategiýalary düzmekde ýardam bermek maksady bilen, ýygnalan maglumatlar esasynda ygtybarly we hemmetaraplaýyn statistika maglumatlaryny döretmäge bolan mümkinçilik barada habar bermek;
* Migrasiýa maglumatlaryny milli ösüş meýilnamalaryna girizmek üçin olary ýygnamak, derňemek, ýaýratmak we birleşdirmek üçin milli mümkinçilikleri döretmek boýunça teklip taýýarlamak.

|  |  |  |
| --- | --- | --- |
| **№** | **Talaplar** | **Takmynan senesi** |
| **1** | Hasiýetnama we terjimehal tabşyrmagyň soňky möhleti | 18-nji aprel, 2021 |
| **2** | Zerurlyklary ýüze çykarmagyň usullary we gurallary  | 10-njy maý, 2021 |
| **3** | Zerurlyklar barada hasabatyň 1-nji nusgasy | 30-njy maý, 2021 |
| **4** | Zerurlyklar barada hasabatyň jemleýji nusgasy | 15-nji iýun, 2021 |

**4. BILIM, IŞ TEJRIBESI WE BAŞARNYKLAR**

**Maslahatçy/Hünärmen şu aşakdakylara eýe bolmaly:**

* Migrasiýa maglumatlaryny ýygnamak we seljermek bilen baglanşykly we/ýa-da syýasat ylymlary boýunça bilim derejesi;
* Migrasiýa maglumatlaryny ýygnamagy we seljermegi döwrebaplaşdyrmak/kämilleşdirmek babatda döwlet edaralary bilen işleşmek boýunça iş tejribesi;
* Migrasiýa maglumatlaryny ýygnamak/seljermek we migrasiýa usulyýetlerinde ýetmezçilikleri seljermek we zerurlyklary ýüze çykarmak boýunça amaly tejribe;
* Jynsy aýratynlyklary öz içine alýan migrasiýa maglumatlary bilen işlemegiň usulyýetleri we metadalar bilen işlemekde iş tejribesi;
* MHG-nyň migrasiýany dolandyrmak barada mehanizmleri, esasan hem migrasiýa we ösüş strategiýasynyň arasyndaky baglanşyk baradaky mehanizmlerini bilmek/öwrenmek;
* Maglumatlaryň howpsuzlygy we maglumatlary goramagyň ýörelgeleri boýunça bilim we başarnyklar;
* Subutnamalara esaslanýan we jynsy aýratynlyklary öz içine alýan migrasiýa maglumatlara esaslanyp, migrasiýa we ösüş boýunça milli strategiki meýilnamaly işläp-düzmekde iş tejribesi;
* Ýöriteleşdirilen halkara agentlikler bilen işleşmegiň tejribesi (BMG-niň agentlikleri, halkara guramalar we ýöriteleşdirilen halkara hökümete degişli bolmadyk guramalar)
* Merkezi Aziýa sebitinde iş tejribesi;
* Meseleleri aç-açan ara alyp maslahatlaşmak, bilimiňi we pikirleriňi beýan etmek, maslahata gatnaşyjylaryň ünsüni jemläp bilmek başarnyklary;
* Rus dilini suwara bilmek.

**Töleg: tehniki ýumuşy ara alyp maslahatlaşmagyň dowamynda kesgitlener**

Häsiýetnama we terjimehaly tabşyrmagyň soňky möhleti – **18-nji aprel 2021 ý.** (iş gününiň ahyryna çenli)

Isleg bildirýän dalaşgärleriň ählisi öz resminamalaryny şu salga ýollap bilerler: dchariyeva@iom.int.